राजस्थान के ज्यादातर इलाकों में बारिश थम गई है. हालांकि, मौसम विभाग ने अगले 24 घंटे में प्रदेश के 13 जिलों में भारी बारिश की चेतावनी दी है. इसको लेकर विभाग ने चीफ सेक्रेटरी को भी पत्र लिखा है. इसमें कहा गया है कि दक्षिणी और मध्य राजस्थान के 13 जिलों में 65 मिमी से ज्यादा बारिश हो सकती है. चेतावनी में कहा गया कि राजस्थान के कोटा, झालावाड़, बारां, उदयपुर, बांसवाड़ा, भीलवाड़ा, चित्तौड़गढ़, डूंगरपुर, राजसमंद, जालौर, सिरोही, पाली, प्रतापगढ़ जिलों में अगले 24 घंटे में भारी बारिश हो सकती है.